                                                                                  Anexa la Proiectul de hotarare nr. 40/03.08.2026


Regulament privind promovarea acțiunilor având ca obiect transformarea amenzilor contravenționale și a celor judiciare în muncă 
neremunerată în folosul comunității



CAPITOLUL I
DISPOZIȚII GENERALE

Art. 1 
Dispozițiile prezentului regulament se aplică tuturor persoanelor fizice, având domiciliul sau reședința pe raza Comunei Carcaliu Județul Tulcea, pentru care instanța de judecată a dispus transformarea amenzilor contravenționale și a celor judiciare la prestarea unei activități în folosul comunității.
Art. 2 
Sancțiunea prestării unei activități în folosul comunității poate fi aplicată numai de către instanța de judecată.

CAPITOLUL II
DOMENIUL DE APLICARE
Art. 3 
Activitatea în folosul comunității se poate presta pe raza Comunei Carcaliu Județul Tulcea prin transmiterea invitației pentru discutarea termenilor muncii în folosul comunității (Anexa nr. 1 la Regulament) și cu angajamentul persoanei fizice, prin semnarea Angajamentului privind munca în folosul comunității (Anexa nr. 2 la Regulament).
Art. 4 
Domenii în care se pot presta activități în folosul comunității:

	Domeniul serviciilor
publice
	Activitatea în folosul comunității
	Locul desfășurării

	







Păstrarea curățeniei  
și igienizarea
localității
	· Tuns iarba
· Îndepărtare resturi vegetate
· Săpat manual
· Plantare arbori, arbuști și flori
· Defrișare lăstăriș
· Colectarea gunoaielor depozitate necontrolat
· Degajarea și înlăturarea stratului de noroi de pe
străzi și drumuri
· Degajarea terenului de corpuri străine
· Întreținerea manuală a rigolelor
· Măturat străzi
· Strângerea vegetației nefolositoare de pe șanțuri  și margini de drum
· Săpat spații verzi
· Cositul manual și cu motocositoare al ierbii de pe
șanțuri și terenuri
· Degajarea terenului de frunze și crengi
· Curățarea malului Dunării de gunoaiele aruncate la întâmplare
	







Domeniul public și privat al comunei Carcaliu, județul Tulcea

	

Întreținerea locurilor de agrement, a construcțiilor, a parcurilor și a drumurilor
	· Deszăpezirea și îndepărtarea întinderilor de gheață (deszăpezire manuală, împrăștierea manuală a materialului antiderapant, îndepărtarea țurțurilor)
· Lucrări de reparații ce nu necesită muncă
calificată
· Desfundarea manuală a șanțurilor
· Săpătură manuală în spații limitate (șanțuri)
· Desfundarea și degajarea albiei sub podețe
· Lopătarea pământului pentru acoperit șanțuri
	


Domeniul public și  privat al comunei Carcaliu, județul Tulcea 

	Desfășurarea de activități în folosul școlilor, grădinițelor
și al altor așezăminte social- culturale
	-	Pregătire combustibil solid pentru sezonul rece
(tăiat, spart, depozitat)
-	Tuns iarba
-	Îndepărtare resturi vegetate
-	Săpat manual
-	Plantare arbori, arbuști și flori
-	Defrișare lăstăriș
-	Colectarea gunoaielor depozitate necontrolat
	
Sediile instituțiilor publice ce aparțin comunei Carcaliu Județul Tulcea



CAPITOLUL III
DREPTURI ȘI OBLIGAȚII
Art. 5 
În cazul în care contravenientul nu a achitat amenda în termen de 30 de zile de la rămânerea definitivă a sancţiunii şi nu există posibilitatea executării silite, organul din care face parte agentul constatator va sesiza instanţa de judecată pe a cărei rază teritorială s-a săvârşit contravenţia, în vederea înlocuirii amenzii cu sancţiunea obligării contravenientului la prestarea unei activităţi în folosul comunităţii, ţinându-se seama de partea din amendă care a fost achitată. 
La primul termen de judecată, instanţa, cu citarea contravenientului, poate acorda acestuia, la cerere, un termen de 30 de zile, în vederea achitării integrale a amenzii. În cazul în care contravenientul nu achită amenda în termenul prevăzut la alineatul precedent, instanţa procedează la înlocuirea amenzii cu sancţiunea obligării la prestarea unei activităţi în folosul comunităţii
Art. 6 
Prestarea unei activități în folosul comunității se dispune de către viceprimar în  executarea mandatului său prin comunicarea de către instanța de judecată a hotărârii.
Art. 7 
După primirea hotărârii, viceprimarul stabilește conținutul activității ce urmează să fie prestată de contravenient, condițiile în care acesta execută sancțiunea precum și programul de lucru.
Art. 8 
Supravegherea executării sancțiunii prestării unei activități în folosul comunității se asigură de către viceprimar, cu sprijinul unității de politie din comuna Carcaliu Județul Tulcea.
Art. 9 
Repartizarea sarcinilor și coordonarea acțiunilor întreprinse de viceprimar, precum și modalitățile de acordare a sprijinului de către unitățile de poliție în vederea supravegherii executării sancțiunii prestării unei activități în folosul comunității se realizează în baza unui program de supraveghere și control întocmit de viceprimar, cu acordul unității de poliție de pe         raza comunei Carcaliu Județul Tulcea.
Art. 10 
În termen de 3 zile de la primirea Invitației pentru discutarea termenilor muncii în folosul comunității (Anexa nr. 1 la Regulament), contravenientul se va prezenta pentru luarea în evidență și executarea sancțiunii. Contravenientul va semna un angajament privind munca în folosul comunității (Anexa nr. 2 la Regulament) iar viceprimarul va face instructajul                             privind protecția muncii și PSI.
Art. 11 
Sancțiunea prestării unei activități în folosul comunității se execută după programul de  muncă al contravenientului, maxim 3 ore/zi iar în zilele nelucrătoare 6-8 ore/zi, în condițiile în care este posibilă supravegherea activității contravenientului. În cazul în care contravenientul are posibilitatea să execute sancțiunea în fiecare zi din cursul săptămânii, cu asigurarea corespunzătoare a supravegherii activității acestuia, durata maximă de lucru nu poate depăși 8 ore/zi.
Art. 12 
Prestarea de activități în folosul comunității poate fi efectuată și de către minori cu vârsta între 16 – 18 ani. Minorul nu poate fi obligat la prestarea unei activități care comportă riscuri sau este susceptibilă să îi afecteze educația ori să îi dăuneze sănătății sau dezvoltării sănătății sau dezvoltării sale fizice, mentale, spirituale, morale sau sociale. Sancțiunea prestării unei activități în folosul comunității se execută după programul de școală al contravenientului minor, maxim 3 ore/zi iar în zilele nelucrătoare 6 ore/zi, în condițiile în care este posibilă supravegherea activității contravenientului minor.  În cazul în care contravenientul minor are posibilitatea să execute sancțiunea în fiecare zi din cursul săptămânii, cu asigurarea corespunzătoare a supravegherii activității acestuia, durata maximă de lucru nu poate depăși 6 ore/zi.

CAPITOLUL IV
SUSTRAGERE DE LA EXECUTAREA SANCȚIUNII
Art. 13 
În cazul în care contravenientul se sustrage de la executarea sancțiunii după începerea activității sau nu își îndeplinește îndatoririle ce îi revin la locul de muncă stabilit, Primarul comunei va sesiza instanța de judecată cu privire la neprezentarea contravenientului și imposibilitatea de punere în executare a hotărârii. Acest articol se aplică și în situația lipsei nemotivate de la muncă de 3 ori.
Art. 14 
În cazul întreruperii executării sancțiunii din motive temeinice, durata de executare a acesteia se prelungește cu o perioadă echivalentă numărului de ore neefectuate.
Art. 15 
Dacă până la punerea în executare a hotărârii prin care persoana fizică a fost sancționată cu prestarea unei munci în folosul comunității sau în timpul executării sancțiunii intervine o hotărâre definitivă de condamnare la o pedeapsă privativă de libertate, cu executare, sancțiunea contravențională privind munca în folosul comunității nu se mai execută.

CAPITOLUL V
DISPOZIȚII FINALE
Art. 16 
La finalul executării sancțiunii, viceprimarul va înștiința în scris instanța care a emis hotărârea cu privire la executarea sancțiunii și va elibera contravenientului o dovadă în acest sens.
Art. 17 
Anexele 1-3 fac parte integrantă din prezentul regulament.
